Document ID: 32011D0504

DEĊIŻJONI TAL-KUNSILL 2011/504/PESK
tas-16 ta' Awwissu 2011
li temenda d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
Billi:
(1)
Fis- 26 ta’ April 2010, il-Kunsill adotta d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar (1).
(2)
Fit-12 ta’ April 2011, il-Kunsill adotta d-Deċiżjoni 2011/239/PESK (2) li temenda d-Deċiżjoni 2010/232/PESK.
(3)
Il-listi ta’ persuni u entitajiet soġġetti għall-miżuri restrittivi għandhom jiġu aġġornati.
(4)
L-Annessi I, II u IV tad-Deċiżjoni 2010/232/PESK għandhom jiġu emendati kif meħtieġ,
ADOTTA DIN ID-DEĊIŻJONI:
Artikolu 1
L-Annessi I, II u IV tad-Deċiżjoni 2010/232/PESK huma sostitwiti bit-test li jinsab fl-Annessi I, II u III rispettivament ta’ din id-Deċiżjoni.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fi Brussell, is-16 ta’ Awwissu 2011.

Labels: 18
3
5